Александър Пушкин
Десетата Божа заповед

Превод от руски: Борис Младенов-Young, 2011

chitanka.info

„Не пожелавай чуждите блага!“ —

        Ти, Боже тъй ми повеляваш;

но сили имам ли, как преценяваш,

        на чувствата да устоя?

Съседа да обидя, не желая,

        с респект го гледам и ценя,

не искам крепостните му села,

        от вола му не се нуждая.

За всичко негово съм глух и сляп —

        пари, богата къща, стока…

Но ако има сладка, черноока

        слугиня… Боже, аз съм слаб!

Ако съпругата му е красива

        и с мили ангелски очи,

о, Боже праведни, прости ми ти,

        за завистта ми нечестива.

Сърцето чужда заповед не трай.

        На мъки кой не се обрича?

Кой може ближния да не обича?

        Как Рая да не пожелай?

Въздишам, гледам, чезна и копнея,

        но на честта си аз държа.

Без смелост грешна лъст да утоля,

        мълча… и тайно вехна, крея!

А. С. Пушкин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.